ઉલ્લેખનિય છે કે બીગ બોસ સીઝન -9માં સલમાન ખાને એવી જાહેરાત કરી હતી કે આગામી સિઝનમાં સામાન્ય લોકો પણ ભાગ લઇ શકશે. આ પહેલાં પણ બીગ બોસમાં આ રીતનો પ્રયાસ કરવામાં આવ્યો હતો અને સામાન્ય જનતામાંથી એક ચહેરો લેવામાં આવ્યો હતો. સેલિબ્રિટીને ત્રણ મહિના સુધી એક જ ઘરમાં રાખીને દરેક ક્ષણ કેમેરામાં કેદ કરતા આ શોએ દર્શકોમાં ખાસ્સી લોકપ્રીયતા પ્રાપ્ત કરેલી છે. દર્શકોને આ શોનો કોન્સેપ્ટ અને ખાસ કરીને ઘરનું સ્ટ્રક્ચર ખૂબ જ પસંદ આવે છે. આ શોની દર્શકો આતુરતાથી રાહ જોતા હોય છે. ત્યારે નવી સીઝનનો કાઉનડાઉન શરૂ થઇ ગયો છે. હાલ શોમાં સ્પર્ધકોની પસંદગીની પ્રક્રિયા ચાલી રહી છે. ત્યારે આગામી દિવસોમાં શો ક્યારે ઓનએર થશે તેની તારીખ પણ જાહેર કરવામાં આવશે.